তাকসিম চত্বর
তাকসিম চত্বর (তুর্কি: Taksim Meydanı, আধ্বব: [ˈtaksim ˈmejdanɯ]) তুরস্কের ইস্তাম্বুলের ইউরোপীয় অঞ্চলের বায়োয়লুতে অবস্থিত একটি পর্যটন এবং অবসর জেলা। ইস্তাম্বুল মেট্রো নেটওয়ার্কের কেন্দ্রীয় স্টেশন সহ এটি আধুনিক ইস্তাম্বুলের কেন্দ্রস্থল হিসাবে বিবেচিত হয়। তাকসিম চত্বরে প্রজাতন্ত্রের বিখ্যাত একটি স্মৃতিসৌধের অবস্থান (তুর্কি: কামহুরিয়াত আনতা) যা পিয়েত্রো ক্যানোনিকা তৈরি করেছিলেন এবং ১৯২৮ সালে এটি উদ্বোধন করা হয়েছিল। এই স্মৃতিস্তম্ভটি তুরস্কের স্বাধীনতা যুদ্ধের পরে তুরস্কের প্রজাতন্ত্রের ভিত্তি প্রতিষ্ঠার পঞ্চম বার্ষিকীর স্মরণে ১৯২৮ সালে তৈরী করা হয়েছিল। ২০২১ সালে এখানে একটি সৃদৃশ্য মসজিদও উদ্ধোধন করা হয়।